HU
C 132/52
Az Európai Unió Hivatalos Lapja
2023.4.14.
2022. október 5., szerda
90. sürgeti továbbá az EU-t annak biztosítására, hogy a CITES titkársága kockázatalapú megközelítést alkalmazzon az aggodalomra okot adó nagymacskatelepekkel rendelkező ázsiai országokba irányuló CITES-missziók végrehajtása során; 91. rendkívül aggasztónak tartja, hogy a Panthera nem mind az öt fajának (tigris, oroszlán, jaguár, leopárd és hópárduc) kedvezőtlen a védettségi állapota, hiszen az a „mérsékelten veszélyeztetett” és a „veszélyeztetett” között változik, egyedszámuk pedig csökken; 92. sürgeti az összes felet, hogy kivétel nélkül tiltsák be a kereskedelmi tevékenységet a Panthera nem öt faját (tigrisek, oroszlánok, jaguárok, leopárdok és hópárducok) illetően; felhívja továbbá a tagállamokat, hogy tiltsák meg e fajoknak az engedéllyel rendelkező állatkerteken kívüli magánszervezetek általi, fogságban történő tenyésztését, mivel ez megköny­ nyítheti tiltott kereskedelmüket; 93. rámutat, hogy a fogságban tenyésztett fajok, például a tigrisek és más nagymacskák jogszerű kereskedelme rendkívül káros, mivel ösztönzi a keresletet, bonyolítja a végrehajtást és rengeteg „tisztára mosási” lehetőséget biztosít; 94.
felszólít a tigrisfarmok bezárására és a fogságban tenyésztett tigrisek és részeik kereskedelmének megszüntetésére;
95. felhívja a Bizottságot, a tagállamokat és a CITES valamennyi részes felét annak biztosítására, hogy az afrikai oroszlánt felvegyék az I. függelékbe annak érdekében, hogy optimális védelmi státuszt kapjon, és felszólít az afrikai oroszlán illegális kereskedelme elleni fellépésre, amely elsősorban ázsiai országokkal folyik; Elefántok 96. felszólítja a Bizottságot, hogy teljes mértékben támogassa az összes afrikai elefántnak a CITES I. függelékébe való felvételét, és aktívan lépjen fel ennek érdekében, valamint ellenezze, hogy bármely elefántpopulációt áthelyezzék az I. függelékből a II. függelékbe; 97. felhívja a Bizottságot és a tagállamokat, hogy támogassák a befogott élő afrikai elefántok kereskedelmére vonatkozó egyszerű és egységes jogi keret kidolgozását, a lokális védelmi programokre vagy a biztonságos szabad területekre korlátozva a kivitelt, a faj afrikai természetes és történelmi elterjedési területén belül; 98. kiemeli az Afrikaielefánt-Koalícióhoz tartozó, az afrikai elefánt elterjedési területén található államoknak és az IUCN az egyes fajok túlélési esélyeivel foglalkozó szakbizottságának (afrikaielefánt-szakértői csoport) az álláspontját, amelyek nem támogatják az afrikai elefántok fogságban tartás céljából történő befogását; 99. sürgeti az EU-t, hogy emelje ki, hogy jelenleg nem megfelelően hajtják végre a CITES 18.226. és 18.227. sz. határozatának valamennyi rendelkezését, és határozottan ösztönözze az összes felet e rendelkezések teljes körű érvényesítésére, miközben tudatában van annak, hogy számos, az ázsiai elefánt elterjedési területén elhelyezkedő állam kötelezettséget vállalt az élő ázsiai elefántok nyilvántartására, jelölésére és nyomon követésére szolgáló biztonságosabb rendszerek bevezetésére; 100.
Sürgeti az elefántcsont összes fennmaradó belföldi piacának, például a japán piacnak a bezárását, és felszólítja az EU-t és az összes felet, hogy sürgősen ellenezzenek minden olyan javaslatot, amely az elefántcsont-kereskedelemre vonatkozó korlátozások megszüntetésére irányul; 101. felhívja a Bizottságot és a tagállamokat, hogy követeljék meg az elefántcsont-készletek és -tartalékok fokozott átláthatóságát és jobb kezelését, és ösztönözzék megsemmisítésüket; 102. felhívja az EU-t, hogy kövesse nyomon a CITES állandó bizottságának 74. ülésén tett javaslatát, és biztosítsa, hogy az elefántcsont-kereskedelmi információs rendszer (ETIS) jelentéseibe – többek között a CoP19-nek benyújtandó jelentésbe – beépítsék az elefántcsont-kereskedelem legális belföldi piacaival rendelkező egyes felekhez kapcsolódó elefántcsont-lefoglalások elemzését, és kérje fel a CITES titkárságát, hogy használja fel az elefántok illegális vadászatának nyomon követése (MIKE), az ETIS és a nemzeti elefántcsont-cselekvési terv (NIAP) keretében gyűjtött információkat annak elemzéséhez, hogy vélhetően hol találhatók a legnagyobb be nem jelentett készletek; 103. sürgeti az EU-t és tagállamait, hogy támogassák a NIAP-folyamat felülvizsgálatára vonatkozó ajánlást annak biztosítása érdekében, hogy az továbbra is megfeleljen a célnak, és további erőfeszítésekre szólítja fel az érintett feleket a NIAP-folyamat keretében az elefántcsontkészletek tekintetében;